Rudele victimelor din Neamț, revoltate. Susțin că au aflat informații de pe Facebook. "Voi face plângere împotriva statului".
Rudele spun că au aflat informaţii de pe Facebook. Aparţinătorii sunt revoltaţi de reacţia autorităţilor. Fiica unui bărbat decedat anunţă că va face plângere împotriva spitalului.
Cu siguranță, multă lume își amintește de tragediile de la Giuleşti şi Colectiv, dar și de modul în care autoritățile au gestionat criza. Şi atunci, ca şi acum, oamenii au reproşuri la adresa celor responsabili de soarta lor. La Piatra Neamţ, aparţinătorii persoanelor decedate sunt revoltaţi că află informaţii de pe internet și spun că lucrurile nu pot rămâne așa."Tragic este că am fost dimineaţă, nu mi-au dat niciun răspuns. Aflu din Facebook lista? Ce fac? Până când stau?", a declarat Mihaela Chivu, aparţinătoare.Mihaela spune că tatăl ei, în vârstă de 70 de ani, care era internat de opt zile în spital la Terapie Intensivă, fusese mutat recent la etajul doi."Voi face plângere împotriva statului. Că dacă lăsăm aşa, lăsăm noi, lasă alţii…lasă tot aşa…", a mai reacționat Mihaela Chivu.